FI Euroopan unionin virallinen lehti L 329/7

KOMISSION ASETUS (EY) N:o 1741/2006,

annettu 24 päivänä marraskuuta 2006,

tullivarastointimenettelyyn ennen vientiä asetettujen täysikasvuisten urospuolisten nautaeläinten luuttomaksi leikatun lihan vientiin myönnettävää erityistukea koskevista edellytyksistä

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1) ja erityisesti sen 33 artiklan 12 kohdan,

sekä katsoo seuraavaa:

(1) Tiettyjen luuttomien naudanlihojen vientiin myönnettävää erityistukea koskevista edellytyksistä 20 päivänä heinäkuuta 1982 annetussa komission asetuksessa (ETY) N:o 1964/82 (2) vahvistetaan edellytykset erityistuen myöntämiseksi kolmansiin maihin vietävälle täysikasvuisten urospuolisten nautaeläinten luuttomaksi leikatulle lihalle.

(2) Asetuksella (ETY) N:o 1964/82 käyttöönotetun järjestelmän moitteettoman toiminnan varmistamiseksi lainsäätäjä on erityisesti säätänyt toimijoiden mahdollisuudesta käyttää täysikasvuisten urospuolisten nautaeläinten luuttomaksi leikatun lihan osalta maataloustuotteiden vientituen maksamisesta ennakolta 4 päivänä maaliskuuta 1980 annetussa neuvoston asetuksessa (ETY) N:o 565/80 (3) säädettyä tullivarastointi- tai vapaa-aluemenettelyä.

(3) Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999 (4) II osaston 3 luvussa vahvistetaan yksityiskohtaiset säännöt ja yleiset edellytykset, joilla tullivarastointi- tai vapaa-aluemenettelyyn asetettujen tuotteiden tai tavaroiden tuki voidaan maksaa ennakkoon.

(4) Eräiden tullivarasto- tai vapaa-aluemenettelyyn asetettujen naudanliha-alan tuotteiden vientituen ennakkomaksuun liittyvistä erityisvaatimuksista 12 päivänä maaliskuuta 2003 annetussa komission asetuksessa (EY) N:o 456/2003 (5) vahvistetaan erityisedellytykset, joilla tullivarastointi- tai vapaa-aluemenettelyyn asetetun täysikasvuisten urospuolisten nautaeläinten luuttomaksi leikatun lihan tuki voidaan maksaa ennakkoon. Niillä täydennetään ja täsmennetään asetusten (ETY) N:o 565/80 ja (EY) N:o 800/1999 säännöksiä erityisesti täysikasvuisten urospuolisten nautaeläinten luuttomaksi leikatun lihan valvonnan osalta.

(5) Asetuksessa (ETY) N:o 565/80 vahvistetut toimenpiteet ja asetuksen (EY) N:o 800/1999 II osaston 3 luvussa vahvistetut soveltamistoimenpiteet on korvattu annetulla komission asetuksella (EY) N:o 1713/2006. Kyseisten toimenpiteiden kumoamisen vuoksi asetuksessa (EY) N:o 456/2003 vahvistetuista erityistoimenpiteistä tuli vanhentuneita, ja myös ne kumottiin samalla asetuksella.

(6) Vientituen ennakkomaksua on sovellettu ja sovelletaan edelleen tullivarastointimenettelyyn asetettujen täysikasvuisten urospuolisten nautaeläinten luuttomaksi leikatun lihan kolmansiin maihin suuntautuvaan vientiin. Toimijat ovat kiinnostuneita mainitusta järjestelmästä lähinnä, koska sen ansiosta tilauksia voidaan valmistella joustavasti, sillä toimijat voivat varastoida lihaa jopa neljän kuukauden ajan ennen vientiä ja jäädyttää sen mainittuna varastointiaikana.

(7) Ilman uusia säännöksiä toimijat menettävät aiemman järjestelmän tarjoaman joustavuuden ja joutuvat lisävaikeuksiin täysikasvuisten urospuolisten nautaeläinten luuttomaksi leikatun lihan viennissä ulkomarkkinoille. Mainittujen toimenpiteiden kumoamisen seurauksia olisi pyrittävä rajoittamaan mahdollisimman paljon. Sen vuoksi on tarpeen säätää, että toimijoilla on edelleen mahdollisuus asettaa täysikasvuisten urospuolisten nautaeläinten luuttomaksi leikattua lihaa tullivarastointimenettelyyn ennen vientiä, ja vahvistaa edellytykset, jotka koskevat erityisen vientituen myöntämistä tällaiselle varastoinnin jälkeen vietävälle lihalle.

(8) Tässä yhteydessä on olennaista vahvistaa edellytykset, joilla liha voidaan asettaa kyseiseen menettelyyn, ja säätää, että toimijoiden on otettava käyttöön ja pidettävä ajan tasalla tulliviranomaisen etukäteen hyväksymä atk-tietokanta, jotta täysikasvuisten urospuolisten nautaeläinten jäljitettävyys voidaan varmistaa varastoinnin aikana.

(9) Toimien avoimuuden parantamiseksi sekä tarkastusten nopeuttamiseksi ja tehostamiseksi on tarpeen rajoittaa niiden varastoonsaapumisilmoitusten lukumäärää, jotka voidaan esittää kutakin luuttomaksi leikkaamistoimea kohden, sekä niiden luuttomaksi leikattua lihaa koskevien todistusten lukumäärää, jotka liittyvät samaan tullivalvonnan alaiseen varastointimenettelyyn saapumiseen.

(10) Menettelyn moitteettoman toiminnan varmistamiseksi on tarpeen säätää poikkeuksista maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000 (6) säännöksiin erityisesti todistusten jättämisajankohdan ja hyväksymispäivän sekä vastaavan vakuuden hallinnoinnin osalta.

(11) Lisäksi olisi vahvistettava enimmäisvarastointiaika ja täsmennettävä, mitä käsittelyjä mainittuna ajanjaksona voi tehdä.

(12) On myös tarpeen vahvistaa, millä perusteilla ja kuinka usein tarkastuksia tehdään varastointiaikana ja mitä johtopäätöksiä on tehtävä silloin, kun tietokantaan merkittyjen varastojen ja fyysisten varastojen välillä todetaan poikkeavuuksia.

(13) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Soveltamisala

Tullivarastointimenettelyyn ennen vientiä asetettujen täysikasvuisten urospuolisten nautaeläinten luuttomaksi leikatun lihan vientiin myönnettävään erityistukeen sovelletaan tämän asetuksen säännöksiä, sanotun kuitenkaan rajoittamatta asetuksen (EY) N:o 800/1999 ja (ETY) N:o 1964/82 säännösten soveltamista.

2 artikla

Määritelmät

Tässä asetuksessa:

a) ’täysikasvuisten urospuolisten nautaeläinten luuttomaksi leikatulla lihalla’ tarkoitetaan komission asetuksessa (ETY) N:o 3846/87 (7) säädetyn maataloustuotteiden vientitukinimikkeistön koodeihin 0201 30 00 9100 ja 0201 30 00 9120 kuuluvia tuotteita;

b) ’tullivarastointimenettelyllä’ tarkoitetaan neuvoston asetuksen (ETY) N:o 2913/92 (8) 98 artiklan 2 kohdassa määriteltyä menettelyä;

c) ’toimijalla’ asetuksen (EY) N:o 800/1999 2 artiklan 1 kohdan i alakohdassa määriteltyä viejää;

d) ’luuttomaksi leikkaamisella’ tarkoitetaan luuttomaksi leikatun lihan tuotantoa yhden päivän tai päivän osan aikana;

e) ’luuttomaksi leikattua lihaa koskevalla todistuksella’ tarkoitetaan asetuksen (ETY) N:o 1964/82 4 artiklan 1 kohdassa tarkoitettua todistusta.

3 artikla

Tullivarastointimenettelyyn hyväksyminen

1. Täysikasvuisten urospuolisten nautaeläinten luuttomaksi leikattu liha voidaan hyväksyä tullivarastointimenettelyyn, jos järjestelmän hallinnosta ja valvonnasta vastaava tulliviranomainen on antanut kirjallisen luvan.

2. Edellä 1 kohdassa tarkoitettu lupa voidaan myöntää ainoastaan toimijoille, jotka kirjallisesti sitoutuvat pitämään tullivarastointimenettelyyn asetettavista tuotteista sähköistä tietokantaa, jäljempänä ’tietokanta’, ja varmistamaan, että varastointi tapahtuu ainoastaan siinä jäsenvaltiossa, jossa lupa on myönnetty, ja niissä tiloissa, joita lupa koskee. Jos varastointi tapahtuu useassa paikassa, lupa voidaan antaa yhdelle tietokannalle varastointipaikkaa kohti.

Jos varastoinnin tekee kokonaan tai osittain toimijan lukuun toimiva kolmas osapuoli, kyseinen osapuoli voi pitää toimijan vastuulla tietokantaa, mutta toimija vastaa sen paikkansapitävyydestä.

Tulliviranomaisen on etukäteen varmistettava, että tietokanta on perustettu ja että se toimii, ja kyseisellä viranomaisella on oltava suora pääsy siihen ilman minkäänlaista ennakkoilmoitusta. Edellä 1 kohdassa tarkoitetussa luvassa on esitettävä tapa, jolla tietokantaan pääsee.

4 artikla

Varastoonsaapuminen

1. Edellä 3 artiklan 1 kohdassa tarkoitetun luvan saaneen toimijan on esitettävä tulliviranomaiselle varastoonsaapumisilmoitus, jolla toimija ilmaisee haluavansa asettaa täysikasvuisten urospuolisten nautaeläinten luuttomaksi leikattua, tuoretta tai jäädytettyä lihaa tullivarastointimenettelyyn ennen sen vientiä. Ilmoitus voidaan jättää vain siinä jäsenvaltiossa, jossa liha on leikattu luuttomaksi.

Ilmoituksessa on oltava erityisesti tällaiseen menettelyyn asetettavan lihan osalta vientitukinimikkeistön koodin mukainen tuotteen kuvaus, lihan nettopaino sekä kaikki tarvittavat tiedot lihan tai sen vientiä edeltävän varastointipaikan tunnistamiseksi.

Sen mukana on oltava luuttomaksi leikattua lihaa koskeva todistus tai koskevat todistukset ja voimassa olevan vientitodistuksen kappale numero 1, joka on asetuksen (EY) N:o 1291/2000 24 artiklan 1 ja 2 kohdasta poiketen esitettävä tulliviranomaiselle samanaikaisesti kuin varastoonsaapumisilmoitus.

2. Kutakin luuttomaksi leikkaamista kohden voidaan hyväksyä enintään kaksi ilmoitusta tuotteiden saapumisesta tullivalvonnan alaiseen varastointimenettelyyn. Yksi varastoonsaapumisilmoitus voi liittyä enintään kahteen luuttomaksi leikattua lihaa koskevaan todistukseen.

3. Varastoonsaapumisilmoitukseen on merkittävä varastoonsaapumisilmoituksen hyväksymispäivä, niiden luuttomaksi leikattuja lihoja koskevien todistusten numerot, jotka ovat täysikasvuisten urospuolisten nautaeläinten luuttomaksi leikatun lihan mukana sen saapuessa tullivarastointimenettelyyn, laatikoiden lukumäärä paloittelutyyppiä kohden sekä lihan tunnistetiedot ja paino.

Ensimmäisessä alakohdassa tarkoitetut tiedot on merkittävä sillä tavoin, että varastoon saapuneiden eri lihojen ja niitä vastaavien todistusten välillä voidaan havaita selvä yhteys.

Luuttomaksi leikattua lihaa koskevan todistuksen kohtaan 10 ja 11 on heti merkittävä varastoonsaapumisilmoituksen hyväksymispäivä, lihojen paino ja varastoonsaapumisilmoituksen numero.

4. Hyväksytyt varastoonsaapumisilmoitukset on lähetettävä virkateitse vientituen maksamisesta vastaavalle viranomaiselle. Samoin on meneteltävä, kun kyseessä ovat luuttomaksi leikattua lihaa koskevat todistukset, joissa kaikki käytettävissä olevat määrät on hyväksytty.

5. Todistuksen kappale numero 1 palautetaan toimijalle, kun tulliviranomainen on tehnyt hyväksyntämerkinnän ja vahvistusmerkinnän.

6. Poiketen siitä, mitä asetuksen (EY) N:o 1291/2000 31 artiklan b alakohdassa säädetään, tullivarastointimenettelyyn ennen vientiä asetettujen täysikasvuisten urospuolisten nautaeläinten luuttomaksi leikatun lihan osalta vientivelvoitetta pidetään täytettynä ja todistuksen mukaista tuontioikeutta käytettynä varastoonsaapumisilmoituksen hyväksymispäivänä. Pääasiallisen vaatimuksen katsotaan täyttyneen, kun esitetään todiste varastoonsaapumisilmoituksen hyväksymisestä. Todistuksen esittämiseen sovelletaan tarvittaessa asetuksen (EY) N:o 1291/2000 33 ja 35 artiklan säännöksiä soveltuvin osin.

7. Jäljempänä olevan 10 artiklan mukaista tukea saavien tuotteiden luonne, määrä ja ominaisuudet, määrittyvät varastoonsaapumisilmoituksen hyväksymispäivän perusteella.

8. Täysikasvuisten urospuolisten nautaeläinten luuttomaksi leikatulle lihalle, jota koskeva varastoonsaapumisilmoitus on hyväksytty, on tehtävä fyysinen tarkastus, joka koskee vähintään viiden prosentin suuruista edustavaa otosta hyväksytyistä varastoonsaapumisilmoituksista.

Neuvoston asetuksen (ETY) N:o 386/90 (9) 3 artiklaa ja komission asetuksen (EY) N:o 2090/2002 (10) 2 artiklan 2 kohtaa, 3–6 artiklaa, 8 artiklan 1 ja 2 kohtaa, 11 artiklan ensimmäistä kohtaa ja liitettä I sovelletaan soveltuvin osin.

Poiketen siitä, mitä ensimmäisessä kohdassa säädetään, jos tulliviranomainen soveltaa riskianalyysia ottaen huomioon komission asetuksessa (EY) N:o 3122/94 (11) säädetyt perusteet, fyysinen tarkastus voi koskea pienempää prosenttiosuutta hyväksytyistä varastoonsaapumisilmoituksista, mutta sen on kuitenkin oltava vähintään kaksi prosenttia.

5 artikla

Lihan jäljitettävyys

Tietokannan avulla on voitava:

a) hallinnollisesti jäljittää tullivarastointimenettelyyn asetettu liha koko varastointiketjun ajan;

b) reaaliajassa tehdä varastoidusta lihamääristä ajantasainen ilmoitus, joka on voitava laatia kaikkien kolmannessa alakohdassa tarkoitettujen perusteiden osalta.

Ensimmäisen kohdan a alakohdassa tarkoitettu jäljitettävyys perustuu sellaisten lihojen tunnistusmerkkiin, joiden luuttomaksi leikkaaminen on tapahtunut samassa yhteydessä ennen niiden asettamista tullivarastointimenettelyyn.

Toisessa alakohdassa tarkoitetussa tunnistusmerkissä on oltava:

a) tunnusnumero;

b) tuotantopäivä;

c) luuttomaksi leikattua lihaa koskevan todistuksen numero;

d) laatikoiden lukumäärä paloittelutyyppiä kohden sekä lihan nettopaino tullivarastointimenettelyyn asetettaessa.

6 artikla

Tietokannan päivittäminen

1. Tietokanta on pidettävä ajantasaisena, ja siitä on käytävä ilmi tuotteiden saapuminen varastoon ja poistuminen sieltä viimeistään päivänä, jona esitetään:

a) 4 artiklan 1 kohdassa tarkoitettu varastoonsaapumisilmoitus;

b) asetuksen (EY) N:o 800/1999 5 artiklassa tarkoitettu vienti-ilmoitus.

2. Edellä 1 kohdassa tarkoitetut ilmoitukset voidaan hyväksyä vasta kun tulliviranomaiset toteavat, että tietokannassa toiminta, jonka osalta ilmoitus on tehty, mainitaan joko ”saapuneeksi” tai ”poistuneeksi”.

Tulliviranomainen voi kuitenkin hyväksyä 1 kohdassa tarkoitetut ilmoitukset ennen ensimmäisessä alakohdassa tarkoitettua toteamista. Tässä tapauksessa toimijan on vahvistettava viranomaiselle, että tätä koskeva merkintä on syötetty tietokantaan. Tulliviranomainen voi näin ollen lykätä toteamisen tekemistä ja kerätä niitä yhteen, mutta toteaminen on kuitenkin tehtävä vähintään joka toinen kalenterikuukausi.

7 artikla

Varastoinnin kesto

1. Täysikasvuisten urospuolisten nautaeläinten luuttomaksi leikatut lihat voivat olla tullivarastointimenettelyssä enintään neljä kuukautta 4 artiklan 1 kohdassa tarkoitetun varastoonsaapumisilmoituksen hyväksymispäivästä alkaen.

2. Jos toimija ei noudata 1 kohdassa tarkoitettua määräaikaa tai jos toimija poistaa valvonnasta osan tullivarastointimenettelyyn asetetuista tuotteista, vientivelvoitetta ei pidetä täytettynä asianomaisen määrän osalta.

Edellä 4 artiklan 1 kohdassa tarkoitetun varastoonsaapumisilmoituksen hyväksyneen tulliviranomaisen tai 9 artiklan 3 kohdassa tarkoitetun vientituen maksavan viranomaisen on heti ilmoitettava tästä vientitodistuksen antaneelle viranomaiselle. Sen on annettava tälle asianmukaisimmin keinoin tiedoksi erityisesti tuotteiden määrä ja luonne, todistuksen numero sekä päivä, jona määrät hyväksyttiin.

3. Jos vientivelvoitetta ei täytetä, todistuksen antaneen viranomaisen on sovellettava asetuksen (EY) N:o 1291/2000 44 artiklassa tarkoitettuja säännöksiä soveltuvin osin.

8 artikla

Käsittelyt varastointiaikana

1. Edellä 7 artiklassa tarkoitettuna varastointiaikana voidaan tulliviranomaisten vahvistamin edellytyksin täysikasvuisten urospuolisten nautaeläinten luuttomaksi leikatun lihan päällysmerkintöjä muuttaa ja se voidaan jäädyttää ja tarvittaessa uudelleenpakata, jos:

a) lihapalan yksittäistä pakkausta ei turmella eikä muuteta;

b) yhteys alkuperäiseen päällysmerkintään säilyy eikä 5 artiklassa tarkoitettu lihan jäljitettävyys vaarannu.

Kun ensimmäisessä kohdassa tarkoitettuja käsittelyjä tehdään, ne on merkittävä tietokantaan, ja varastoonsaapumisilmoituksen ja vastaavien luuttomaksi leikattua lihaa koskevien todistusten välille on luotava selvä yhteys.

2. Edellä 1 kohdassa tarkoitetuilla tavoilla käsiteltyihin tuotteisiin sovellettava tuki määritetään varastoonsaapumisilmoituksen hyväksymispäivänä olemassa olevien lihojen määrän, luonteen ja ominaisuuksien perusteella 4 artiklan 3 kohdan säännösten mukaisesti.

Tuotteiden painonmenetystä tullivarastossa säilyttämisen aikana ei oteta huomioon vientitukea määritettäessä, jos se johtuu yksinomaan tuotteiden painon luonnollisesta alenemisesta. Tuotteille aiheutuneita vahinkoja ei pidetä painon luonnollisena alenemisena.

9 artikla

Vientimuodollisuudet

1. Tämän asetuksen mukaisesti tullivarastointimenettelyyn asetetun täysikasvuisten urospuolisten nautaeläinten luuttomaksi leikatun lihan tullimuodollisuuksia täytettäessä varastoonsaapumisilmoitusten numerot ja kutakin varastoonsaapumisilmoitusta vastaavat vientimäärät on merkittävä tulliviranomaisen valvonnassa asetuksen (EY) N:o 800/1999 5 artiklassa tarkoitettuihin vienti-ilmoituksiin.

2. Vienti-ilmoitus on esitettävä viimeistään 7 artiklan 1 kohdassa tarkoitetun määräajan viimeisenä päivänä.

3. Kun vientiin liittyvät tullimuodollisuudet on täytetty, kustakin vienti-ilmoituksesta on lähetettävä jäljennös virkateitse vientituen maksamisesta vastaavalle viranomaiselle.

10 artikla

Tuen myöntäminen

1. Tuen maksaa jäsenvaltio, jossa varastoonsaapumisilmoitus on hyväksytty 4 artiklan 1 kohdan mukaisesti.

2. Kun varastoonsaapumisilmoitusta vastaavat määrät on viety, toimijalla on oikeus tukeen näiden määrien osalta, jos tuettua vientiä koskevan yhteisön lainsäädännön muita edellytyksiä ja erityisesti asetuksen (ETY) N:o 1964/82 6 artiklassa ja asetuksen (EY) N:o 800/1999 21 artiklassa ja IV osastossa vahvistettuja edellytyksiä on noudatettu.

Jos toimija soveltaa asetuksen (EY) N:o 800/1999 24 artiklan säännöksiä, vientituen maksamisesta vastaavan viranomaisen on ennen vastaavan vakuuden vapauttamista varmistuttava siitä, että asetuksen (ETY) N:o 1964/82 6 artiklan säännöksiä on noudatettu.

3. Jos toimija jättää noudattamatta yhtä tai useampaa tämän asetuksen 7 artiklan 1 kohdassa tai asetuksen (EY) N:o 800/1999 7 artiklan 1 kohdassa tai 15 artiklan 1 kohdassa säädettyä määräaikaa, eikä kyseessä ole ylivoimainen este, kyseiseen vientiin sovellettavaa tukea oikaistaan seuraavasti:

a) tukea alennetaan ensiksi 15 prosentilla;

b) näin alennetusta tuesta vähennetään vielä: i) kaksi prosenttia kultakin päivältä, joka ylittää tämän asetuksen 7 artiklan 1 kohdassa tai asetuksen (EY) N:o 800/1999 15 artiklan 1 kohdassa tarkoitetun määräajan; ii) viisi prosenttia kultakin päivältä, joka ylittää asetuksen (EY) N:o 800/1999 7 artiklan 1 kohdassa tarkoitetun määräajan.

Kun asetuksen (EY) N:o 800/1999 49 artiklan 2 kohdassa tarkoitetut asiakirjat esitetään säädetyn määräajan päättymistä seuraavien kuuden kuukauden kuluessa, tuesta, joka on tarvittaessa määritetty ensimmäisen alakohdan mukaisesti, vähennetään määrä, joka vastaa 15:tä prosenttia tuesta, joka olisi maksettu, jos kaikkia määräaikoja olisi noudatettu.

Asetuksen (EY) N:o 800/1999 50 artiklan 3, 4 ja 6 kohtaa sovelletaan soveltuvin osin.

11 artikla

Varastoinnin valvonta

1. Tulliviranomaisen on tarkastettava tietokannan toiminta ja sisältö vähintään kaksi kertaa kalenterivuodessa etukäteen ilmoittamatta.

Tällöin tarkastetaan yhteensä vähintään viisi prosenttia kaikista tuotteista, jotka tietokannan mukaan ovat varastossa tarkastuksen aloituspäivänä. Tarkastuksella varmistetaan, että varastointipaikassa tarkastettavaksi valittu liha on rekisteröity tietokantaan ja että tietokantaan rekisteröity liha voidaan jäljittää varastointipaikassa.

Jokaisesta tarkastuksesta on laadittava tarkastuskertomus.

2. Tulliviranomaisten on ilmoitettava vientituen maksamisesta vastaavalle viranomaiselle:

a) kaikista myönnetyistä, keskeytetyistä tai peruutetuista luvista;

b) kaikista tehdyistä tarkastuksista.

Vientituen maksamisesta vastaava viranomainen voi pyytää tulliviranomaisia tekemään tarkastuksen, kun sääntöjenvastaisuutta epäillään.

12 artikla

Seuraamukset

Jos tulliviranomainen havaitsee poikkeavuuksia fyysisten varastojen ja tietokantaan rekisteröityjen varastojen välillä, 3 artiklan 1 kohdassa tarkoitettu lupa on keskeytettävä jäsenvaltioiden määrittämäksi ajaksi, joka ei voi olla lyhyempi kuin kolme kuukautta siitä päivästä, jona poikkeama havaitaan. Sinä aikana, kun lupa on keskeytetty, toimija ei saa asettaa täysikasvuisten urospuolisten nautaeläinten luuttomaksi leikattua lihaa tullivarastoon tämän asetuksen mukaisesti.

Lupaa ei keskeytetä, jos fyysisten varastojen ja tietokantaan rekisteröityjen varastojen välinen poikkeavuus johtuu ylivoimaisesta esteestä.

Lupaa ei keskeytetä siinäkään tapauksessa, että puuttuvien tai tietokantaan rekisteröimättömien tuotteiden paino on enintään yksi prosentti tarkastettaviksi valittujen tuotteiden kokonaispainosta ja tämä johtuu laiminlyönnistä tai pelkästä hallinnollisesta virheestä, jos korjaavat toimenpiteet toteutetaan tällaisten puutteiden välttämiseksi tulevaisuudessa.

Jos tämä kuitenkin tapahtuu uudelleen, tulliviranomainen voi peruuttaa luvan lopullisesti.

13 artikla

Tiedonannot komissiolle

Jäsenvaltioiden on annettava komissiolle tiedoksi tullivarastointimenettelyyn ennen vientiä tämän asetuksen mukaisesti asetetun täysikasvuisten urospuolisten nautaeläinten luuttomaksi leikatun lihan määrät, jotka on eritelty asetuksessa (ETY) N:o 3846/87 vahvistetun maataloustuotteiden vientitukinimikkeistön 12-numeroisten koodien mukaan.

Jäsenvaltioiden on toteutettava tarvittavat toimenpiteet sen varmistamiseksi, että tiedonanto tehdään viimeistään varastoonsaapumisilmoituksen hyväksymiskuukautta seuraavan toisen kuukauden kuluessa.

14 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2007.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä marraskuuta 2006. Komission puolesta Mariann FISCHER BOEL Komission jäsen

(1) EYVL L 160, 26.6.1999, s. 21. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).

(2) EYVL L 212, 21.7.1982, s. 48. Asetus sellaisena kuin se on viimeksi muutettuna asetuksella (EY) N:o 1713/2006 (EUVL L 321, 21.11.2006, s. 11).

(3) EYVL L 62, 7.3.1980, s. 5. Asetus kumottu asetuksella (EY) N:o 1713/2006.

(4) EYVL L 102, 17.4.1999, s. 11. Asetus sellaisena kuin se on viimeksi muutettuna asetuksella (EY) N:o 1713/2006.

(5) EUVL L 69, 13.3.2003, s. 18. Asetus kumottu asetuksella (EY) N:o 1713/2006.

(6) EYVL L 152, 24.6.2000, s. 1. Asetus sellaisena kuin se on viimeksi muutettuna asetuksella (EY) N:o 1713/2006.

(7) EYVL L 366, 24.12.1987, s. 1.

(8) EYVL L 302, 19.10.1992, s. 1.

(9) EYVL L 42, 16.2.1990, s. 6.

(10) EYVL L 322, 27.11.2002, s. 4.

(11) EYVL L 330, 21.12.1994, s. 31.